Goreyê xeberanê ke çimeyanê cayîyan ra ameyî girewtene  dewleta tirke ya îşxalkere Til Temiro ke pabesteyê Kantonê Hesekê yo de yew wesayîto sîvîl hedef girewt.
Derheqê detayanê hêrişî de zanayîş nêame girewtene.  Dewleta tirke 10ê terşîna verêne ra nata rayîrê Til Temir  û Zîrganî dano bombayan ver.
Des rojanê peyênan de tewr tay 438 rey Zîrgan û Til Temir pê fuze û topan dîya bombayan ver û 5 kesî birîndar bîyî. Şewa yewşemeyî  serê dewa Qibur Qeracine ya Til Temirî û dewanê Zîrganî de 118 fuze û topî ameyî eştene û  roketê RPG-7yî ameyî şuxulnayene.
